里奧費迪南「捧殺」雲迪尹 四腳朝天圖瘋傳
2024年04月14日 21:00
東網電視
更多新聞短片
雲迪尹今場大出洋相。(Getty Images)
力爭英超前4名嘅熱刺,星期六(13日)作客紐卡素慘吞4蛋,今季一直表現出色嘅荷蘭中堅雲迪尹,開波前被曼聯名宿里奧費迪南瘋狂吹捧,大讚係「勞斯萊斯」級別中堅,點知今場大出洋相,一張畀玩到「四腳朝天」圖片更被網民瘋傳,認真尷尬。
紐卡素30分鐘開紀錄一球,阿歷山大伊沙克簡單一扣,全速回追嘅雲迪尹即被呃到跣低,四腳朝天一幕成為阿歷山大伊沙克入波嘅「背景」,1分鐘後安東尼哥頓為紐卡素再入1球,雲迪尹再一次被玩到瞓低,成為熱刺輸波罪人。
原來里奧費迪南開波前曾「捧殺」雲迪尹:「佢係中堅入面嘅勞斯萊斯,有機會成為世界最佳後防之一!」呢番言論喺半場期間被網民恥笑後,里奧費迪南亦公開回應:「勞斯萊斯有時都有出現技術故障,間唔會要入廠檢查一下嘅!」